stanford-oval/wikipedia huggingface dataset:
נחושת
הערות שוליים

↑  אן מארי הלמנסטין, טבלה של התנגדות חשמל מוליכות, באתר Eferrit
↑  עמית לגו‏, חברה ישראלית טוענת: "פיתחנו את המסכות העמידות ביותר לנגיף הקורונה", באתר וואלה, 2 באפריל 2020
↑  נחמיה נאה, כימיה לבתי הספר התיכון מפעלים כימיים בישראל, המחלקה להוראת המדעים, מכון ויצמן למדע, רחובות, 1987
↑  ספר דברים, פרק ח', פסוק ט'.
↑  כרמל לוצאטי, ‏הבהלה לנחושת: מסע אל בטן האדמה, באתר ‏מאקו‏, 15 בנובמבר 2008
| --- | --- |
בקרת זהויות :  NLI: 987007562861205171  BNE: XX530125  BnF: cb119470591 (data)  GND: 4033734-0  LCCN: sh85032278  NARA: 10638044  NDL: 00561504  NKC: ph123121 
כלי נחושת בני 6000 שנה ממטמון נחל משמר
מטיל נחושת שנמצא בכרתים
CuSO4 · 5H2O
מכרות נחושת תמנע (1980)
אמין אבו ראשד

| --- | --- |
אין תמונה חופשית
 לידה:  10 באוקטובר 1967 (בן 57)
 מדינה:  ממלכת ארצות השפלה 
 מקום מגורים:  רוטרדם, הולנד
 כינויים נוספים:  אבו איבראהים
 פעילות בולטת:  פעיל חמאס באירופה   ממארגני המשט לעזה
 ידוע בשל:  מעצרו בהולנד בחשד לטרור
 מפלגה:  חמאס חמאס
 
אמין ע'אזי אבו ראשד (בערבית: أمين غازي أبو راشد; באנגלית: Amin Ghazi Abu Rashed; נולד ב-10 באוקטובר 1967) הוא טרוריסט פלסטיני תושב הולנד, בכיר בהנהגת חמאס באירופה.
פעילות טרור

הוא נחשב לראש חמאס בהולנד וראש ארגון הטרור קרן אסראא. נטען שהוא מכונה לעיתים גם "אמין אבו אבראהים", ושיש לו קשר גם לארגונים 'הפלטפורמה הפלסטינית לזכויות אדם וסולידריות' (PPMS) וקרן ארץ הקודש.
בשנת 2010 היה ממארגני המשט הטורקי לעזה. הוא נעצר על ידי חיילי צה"ל וגורש מאוחר יותר חזרה להולנד.
בשנת 2013 הכריז עליו שר הביטחון בוגי יעלון כהתאחדות בלתי מותרת, יחד עם אישים וארגונים הקשורים לארגון הטרור חמאס באירופה.
בשנת 2022 התפרסמה ברשת 13 הסדרה "שתולה" ובה נחשפה פעילותו לגיוס כספים באירופה לטובת חמאס. בעקבות הפרסום הוא ובתו נעצרו, ונתפסו מאות אלפי דולרים שהחזיק במזומן. מאוחר יותר בתו שוחררה, ומעצרו הוארך בבית המשפט.
לאחר מעצרו פורסם כי ארגון סאמידון, המוכרז בישראל כארגון טרור (חלק מהחזית העממית), פעל להגנתו המשפטית. מאוחר יותר הוצא הארגון מחוץ לחוק גם בהולנד.
ביוני 2023 חתם שר הביטחון יואב גלנט על צו תפיסה נגד כספי טרור השייכים לאבו ראשד.
חיים אישיים

הוא מתגורר ברוטרדם, הולנד. אשתו מכונה לעיתים "אום אבראהים".
הערות שוליים

↑  שמו מופיע גם בכתיב أمين أبو رشيد, Amin Abu Rashid, אמין אבו רשיד.
↑  מובילי התמיכה בחמאס בבלגיה ובהולנד מאז פרוץ מלחמת "חרבות ברזל" - מרכז המידע למודיעין ולטרור על שם אלוף מאיר עמית, באתר www.terrorism-info.org.il
1 2 3  יואב גלנט, צו תפיסה מינהלי, באתר משרד הבטחון, ‏4 ביוני 2023
1 2  הגר מזרחי, דיווח: אחד הפעילים הוא מנהיג חמאס בהולנד, באתר הארץ, 4 ביוני 2010
↑  ילקוט הפרסומים 6719, הכרזה על התאחדות בלתי מותרת (עמ' 2-3), באתר נבו
↑  ניסן שטראוכלר, שנה אחרי 7 באוקטובר: חמאס פועל באירופה באין מפריע, באתר www.israelhayom.co.il, ‏12/10/2024
↑  Uppgifter: ”Hamasmannen” gripen för terrorfinansiering, www.aftonbladet.se, ‏2023-06-29 (בשוודית)
↑  לאחר תחקיר ישראלי: ראש החמאס בהולנד הופלל ונעצר | צפו - בחדרי חרדים, באתר www.bhol.co.il, ‏2023-06-28
↑  צבי יחזקאלי, במסווה של צדקה: האיש שהעביר מיליונים לחמאס – נעצר בהולנד, באתר חדשות 13, 27 ביוני 2023
↑  הצלחה ראשונה של פרויקט השתולה של עד כאן: ראש החמאס בהולנד הופלל ונעצר, באתר www.inn.co.il, ‏29.06.23
↑  חנן גרינווד, מואשם בהעברת מיליוני אירו לחמאס במסווה של צדקה: בכיר חמאס יישאר במעצר בהולנד, באתר www.israelhayom.co.il, ‏27/9/2023
↑  המטה הלאומי ללוחמה כלכלית בטרור, ישראל הכריזה על SAMIDOUN כארגון טרור, באתר nbctf.mod.gov.il, ‏28 בפברואר, 2021
↑  צו המאבק בטרור (הכרזה שחבר בני אדם הוא ארגון טרור)
↑  חנן גרינווד, מואשם בהעברת מיליוני אירו לחמאס במסווה של צדקה: בכיר חמאס יישאר במעצר בהולנד, באתר www.israelhayom.co.il, ‏27/9/2023
↑  אסף גבור, 700 עמודים של מידע: פעיל הטרור שהחזית העממית מנסה לשחרר באירופה, באתר www.makorrishon.co.il, ‏12/09/2023
↑  אהוד רוזן, שחר עילם, המהומות האלימות (והלא מפתיעות) באמסטרדם, באתר www.inss.org.il, ‏10 בנובמבר, 2024
↑  ויקי אוסלנדר, מערב אירופה מובילה יד קשה נגד גילויי תמיכה בחמאס, באתר כלכליסט, 18 באוקטובר 2023
↑  שמעון כהן, אירופה מתפכחת: צדקה של חמאס היא חלק מטרור, באתר www.inn.co.il, ‏2.07.23
↑  الجزيرة نت- خاص, “رسالة تخويف لداعمي فلسطين”.. هذه تفاصيل اعتقال الناشط أمين أبو راشد بهولندا, الجزيرة نت (בערבית)
אוריינות מקצוע הספרות

תלמידים מפרשים טקסט
אוריינות מקצוע הספרות הוא תחום באוריינות המשלב היבטים בהוראת ספרות, בתוך מסגרת פדגוגית בסדרה של תהליכי למידה. חלק מהאוריינות של המאה ה-21 הכוללת קבוצה של מיומנויות מורכבות אשר תלמידים צריכים לשלוט בהן, ובהקשר של לימוד ספרות להגיע להבנה של טקסטים ספרותיים מורכבים. לימודי הספרות מפגישים את הלומד עם עולם של טקסטים המכיל קונבנציות משלו. קונבנציות אלו הן אופני בחירה, ארגון וצירוף של חומרי הלשון הכלים בהם משתמשים לפרשנות וביקורת וכן הקריאה.
אוריינות ספרותית

טקסטים בספרות מציבים אתגר אורייני משמעותי מאחר שהיא משתייכת לעולם דיסציפלינרי שונה ביעדים המוצבים ובמטרות המוגדרות, בשיטות ובכלים מעולמות טקסטואליים אחרים כמו היסטוריה ומדעי החברה. אולם, הספרות משלבת בתוכה מגוון רב של תחומי דעת כמו פסיכולוגיה, היסטוריה והגות, עובדה המחייבת לעיתים קרובות קריאת טקסטים ברמה לשונית גבוהה במיוחד. לדוגמה, ניתן לתאר את השונות של הטקסט ההיסטורי מזה של הטקסט הספרותי בשל המוסכמות, הכלים והשיטות הבונים את לכידותו של העולם הספרותי בנבדל מהעולם הריאלי. על הקורא להבין את תפקידה של הלשון בבריאת עולמות ספרותיים, לפענח את המיקוד ביצירה הנובע מנקודת התצפית של מספרהּ או דוברהּ ולהתמודד עם טבעו הרב-משמעי של הטקסט הספרותי כדי להבנות לטקסט משמעות רחבה ושלמה יותר מאשר המובן המילולי הפשוט. כלומר, בעוד טקסטים שלא מעולם הספרות מזמנים התרחשות בין הקורא לבין הטקסט באופן בו המיקוד בטקסט הוא כמוליך וכמעביר מידע, קריאת ספרות היא התרחשות אסתטית (aesthetic transaction) בין הקורא לטקסט, שכרוכה בעירור (evocation) הקורא תוך כדי מיקוד בפעולות אסתטיות ובתהליכים אישיים-פנימיים. כמו כן, טקסטים ספרותיים כתובים במקרים רבים במשלב גבוה של השפה שמשתקף בכל היבטי הטקסט, אוצר מילים, מבנים תחביריים המאפיינים אותו, נומינליזציות, צורות סביל, ביטויי קישור מיוחדים, ואלה יחד יוצרים דרגת מופשטות גבוהה. לקראת סוף המאה ה-20 העלו הטקסטים הפוסטמודרניים על הכתב גם את השפה המדוברת, שהובילה להאחדה משלבית וסגנונית נרחבת וזו דורשת גם מיומנות של ידע בהקשר רחב מספיק כדי להבין את הטקסט הספרותי.
הסוגות בספרי הלימוד בספרות > אוצר מילים כללי, מונחים ספרותיים

במוקד הקריאה ולימוד הספרות בכל כיתות בתי הספר העל-יסודי המטרה מרכזית תהיה חוויית המפגש עם העולמות המגולמים ביצירות הספרות – דמויות, מצבים אנושיים, רגשות, ערכים מוסריים ואסתטיים. דרכי ההוראה ייגזרו אפוא ממטרה זו. אוצר המילים של טקסט עשוי אפוא להעמיד קושי משמעותי בפני הלומד.
בספרי הלימוד ניתן לרוב למצוא טקסטים שונים המאורגנים כיחידות עצמאיות המתייחסות זו לזו כאשר הקשרים ביניהם לעיתים מפורשים ולְעִתִּים סמויים. בכתיבה הספרותית, השאיפה היא להשתמש באוצר מילים מגוון ובמילים נרדפות. אולם, לעיתים השימוש ביצירות ספרותיות במילים נרדפות או במונחים שונים לציון אותו מאוזכר אינו מקדם את ההבנה אלא מפריע לה. ניתן להגיע לקידום למידות באוריינות ספרותית באמצעות דגש בהוראת טכניקות ספרותיות, אמצעים פיגורטיביים או מבעי לשון כלומר, להורות כיצד מכונים אמצעים או טכניקות אלה בדיסיפלינה הספרותית. בספרות נמצא על פי רוב מילים במשלב גבוה, מילים ספרותיות כמו: מגור, טחוב, מעופש, קמול, רופס. מילים שאינן שכיחות, ארכאיות כגון: חברותא, אצטבה, קולמוס. צירופים כבולים כמו: ביטוי או ניב – ירדה קרנו, כבד לשון או נִיב אוקסימורון כמו: שתיקה רועמת, סוד גלוי. בצד מילים לא מוכרות ומילים במשלב גבוה במיוחד, ראוי לשים לב למילים מוכרות, שבהקשר היצירה משנות את משמעותן ולְעִתִּים ההקשר אינו פשוט ונראה לעין. לדוגמה, שימוש מעניין ויפה במטונימיה מתוך שירו של אברהם חלפי" עטור מצחך" בו הדובר מתאר את אהובתו באמצעות הבגד שלה, במקום לתאר את גופה: "חלוקך הורוד צמרירי ורך".
הערכה באוריינות מקצוע הספרות

בהוראת ספרות ניצב אתגר בפני המורים "הערכה של תהליכי למידה מעין אלה אינה פשוטה, והבעייתיות בה מצויה במתח שבין הערכה מסכמת, המתייחסת לתוצר, להערכה". ההערכה בהוראת ספרות היא מורכבת מטבע הדיספלינה הספרותית - הידע בספרות הוא סובייקטיבי ומותנה בפרשנויות אישיות שעשויות להתנגש זו בזו. 
הערכה של אוריינות ספרותית על ידי המורה את הלומד מורכבת ממכלול של כשירויות של המורה כמו: היכולת להציג שאלות ולהפעיל מערכת של שיקולי דעת ביחס למטרות ההערכה וביחס לתנאי ההיבחנות, להשכיל בניתוח ומתן מידע על יכולותיו של התלמיד תוך כדי שיפור דרכי ההוראה. בתהליך הלמידה על המורה לגבש בתהליך ההוראה את הכלים המתאימים לעולם הדיסציפלינרי של ספרות, ההוראה וההערכה באוריינות ספרותית. בד בבד על המורה למנף את אותם הממצאים לשיפור דרכי ההוראה והלימוד וקידום התלמידים. על המורה לתכנן ולערוך את ההוראה באופן המאפשר הערכה של הנלמד, לשתף את התלמידים בממצאי ההערכה על מנת להעניק לתלמידים מקום לתגובות ופעילות וכך לעודד פיתוח של יכולת התלמיד כקורא וגם כקורא-מפרש.
ראו גם

אוריינות
ספרות
אוריינות מקצוע מדעי החברה
אוריינות מקצוע ההיסטוריה
אוריינות חזותית
רב אוריינות
טקסונומיה
לקריאה נוספת

אוריינות בכיתה א', (1995). מדריך למורה בבית הספר היסודי ממלכתי, האגף לתוכניות לימודים, ירושלים.אוריינות כיתה א'(הקישור אינו פעיל)
לוין, איריס. התפתחות הכרת מערכת הכתב: האם ידיעת שמות האותיות בגיל הרך מסייעת לרכישת קרוא וכתוב http://portal.macam.ac.il/ArticlePage.aspx?id=126(הקישור אינו פעיל)
Bloom, B. S.; Engelhart, M. D.; Furst, E. J.; Hill, W. H.; Krathwohl, D. R. (1956). Taxonomy of educational objectives: The classification of educational goals. Handbook I: Cognitive domain. New York: David McKay Company.
הערות שוליים

↑  Karis Cronin, M, The Common Core of Literacy and Literature, The National Council of Teachers of English NCTE, 2014
↑  מנסילה, ו"ב, גארדנר, ה', על סוגים של דיסציפלינות וסוגים של הבנה, חינוך החשיבה 10, עמ' 35-40
1 2  זהר, ל. כהן, א, שפת המקצועות: ידע לשוני וביטויו במקצועות לימוד שונים בחטיבת הביניים
↑  חן, דוד, הוראת הספרות לקראת שנת אלפיים, החינוך לקראת המאה העשרים ואחת, אוניברסיטת תל אביב, אוניברסיטת תל-אביב, 1995, עמ' 266-257
1 2 3  מפמ"ר ספרות, קריאת כיוון - הדגשים בהוראת ספרות, באתר משרד החינוך
↑  Glowinski, M, The Literary Genre and the Problems of Historical Poetics, .Literature B, 1, עמ' 14-25
↑  Frye, N, Rhetorical Criticism: Theory of Genres, The Novel: An Anthology of Criticism and Theory, Malden, MA: Blackwell, 2006
↑  האופטמן, ש, הספרות בקונטקסט אורייני -קריאה וכתיבה במסגרת ז׳אנרים ספרותיים ונושא ׳המשפחה׳, כתב עת לעיון ומחקר 4, המכללה האקדמית אחוה, 1988, עמ' 81-93
↑  דוידזון, ח, מָה מִסְּתַּתֵר ּבַּסִּפּור ו ְעֹוד..., מדריך למורה, הוצאת יסוד
↑  J. Dunlosky, K. Rawson, E. Marsh, Mi. Nathan & . D. Willingham, Improving Students’ Learning With Effective Learning Techniques: Promising Directions From Cognitive and Educational Psychology, Psychological Science in the Public Interest 14(1), 2013, עמ' 4-58
↑  אלקד-להמן, א. יצחק גילת, "אני נהנית ללמד, לעורר תלמידים לחשיבה בעקבות הספרות" אתגרים בהוראת ספרות בבית הספר התיכון, אתגרים בהוראת ספרות בבית הספר התיכון
איאן מקשיין

| --- | --- |

איאן מקשיין
 לידה:  29 בספטמבר 1942 (בן 82) בלקברן, הממלכה המאוחדת 
 שם לידה:  Ian David McShane 
 סוגה מועדפת:  מערבון 
 מדינה:  הממלכה המאוחדת 
 תקופת הפעילות:  מ-1962 
 מקום לימודים:  האקדמיה המלכותית לאמנות הדרמה (1962)  בית ספר סטרטפורד 
 בן או בת זוג:  גוון האמבל (1980–?)   סילביה קריסטל (1977–1979) 
 פרסים והוקרה:  פרס גלובוס הזהב לשחקן הטוב ביותר – סדרות דרמה (2005) 
 פרופיל ב-IMDb
 
איאן מקשיין (באנגלית: Ian McShane; נולד ב-29 בספטמבר 1942) הוא שחקן קולנוע וטלוויזיה בריטי, זוכה פרס גלובוס הזהב.
ביוגרפיה

מקשיין נולד בעיר בלקברן שבמחוז לנקשייר באנגליה לאיירין והארי מקשיין. אביו היה כדורגלן מקצועני ושיחק במנצ'סטר יונייטד ובהמילטון אקדמיקל. הוא גדל בעיר ארמסטון קרוב למנצ'סטר ולמד בבית הספר סטרפורד. אחר כך למד משחק באקדמיה המלכותית לאמנות הדרמה (RADA).
החל מ-1977 היה במערכת יחסים שנמשכה כחמש שנים עם השחקנית ההולנדית סילביה קריסטל, אותה הכיר בצילומי הסרט "המוסקטר החמישי". מקשיין התחתן ב-1965 עם סוזאן פרמר, ממנה התגרש ב-1968. ב-1970 התחתן עם רות פוסט, ונולדו להם שני ילדים, גם נישואים אלה הסתיימו בגירושים. ב-1981 התחתן עם השחקנית האמריקאית גוון האמבל לה הוא נשוי עד היום.
קריירה

תפקידו המוכר ביותר בבריטניה הוא "לאבג'וי", מוכר העתיקות הנמרץ והשובב, בסדרת הטלוויזיה באותו שם. בארצות הברית התפרסם בתפקיד דון לוקווד באופרת הסבון הפופולרית דאלאס. עוד לפני "לאבג'וי" הרבה מקשיין להופיע בסדרות טלוויזיה כגון "אנקת גבהים" (1967) בתפקיד הית'קליף, "ישו מנצרת" (1977) בתפקיד יהודה איש קריות ובתפקיד הראשי בסדרת הטלוויזיה "ד'יזראלי" (1978) על חייו של ראש ממשלת בריטניה בנג'מין דיזראלי. כמו כן הופיע בסרטי קולנוע כמו "Sky West And Crooked" ‏(1966) ו"הקרב על בריטניה" (1969). הוא המשיך להופיע בסרטים עד 1987, ואחרי הפסקה של כמה שנים חזר למסכי הקולנוע בתחילת שנות האלפיים.
ב-1983 כיכב בסדרה "Bare Essence", אופרת הסבון קצרת הימים של רשת NBC. ב-1985 השתתף באלבום של הזמרת גרייס ג'ונס "Slave to the Rhythm", בו קרא קטע מתוך מאמר של איאן פנמן. בעשור הראשון של המאה ה-21 השתתף בין השאר בסרטים "סקופ", "לצאת נקי", "סוכן סמוי קודי בנקס" ו"כולנו מארשל". בארצות הברית הוא ידוע בעשור האחרון בעיקר בזכות תפקידו כאל סוורינג'ן בסדרת הדרמה האמריקאית "דדווד" של רשת HBO. על הופעתו בסדרה זו זכה מקשיין בפרס גלובוס הזהב בקטגוריית השחקן הטוב ביותר בדרמה טלוויזיונית, והיה מועמד לפרס אמי ולפרס גילדת שחקני המסך.
בשנת 2000 חזר להופיע על במת התיאטרון במחזמר "המכשפות מאיסטוויק" מאת קמרון מקינטוש, הופעתו הראשונה בלונדון מאז סוף שנות השישים כשהופיע לצידה של ג'ודי דנץ' במחזה "ההבטחה".
ב-2002 החל לגלם בסדרת הטלוויזיה "דדווד" את בעל המסבאה אל סוורנג'ן.
בשנת 2006 כיכב בדרמת הספורט "כולנו מארשל" של ג'וזף מק'גינטי ניקול.
בשנים 2007 - 2008 מקשיין דיבב מספר דמויות בסרטי אנימציה, ביניהן קפטן הוק בסרט "שרק השלישי", יופור רקינסון ב"מצפן הזהב" וטאי לונג הרשע ב"קונג פו פנדה". עוד הופיע בקומדיה "פעלולן לנצח", ב"קורליין" ובתפקיד חשוב ב"זריחת האפלה".
ב-2007 גילם בברודוויי את דמותו של מקס במחזה "השב הביתה" מאת הרולד פינטר בבימויו של דניאל סליבן. ב-2011 גילם את דמות הנבל שחור הזקן בסרט "שודדי הקאריביים: זרמים זרים".
ב-2016 הופיע בתפקיד ריי בפרק "האיש השבור" בעונה הששית של "משחקי הכס". באותה שנה שיחק בסרט הפשע "הולופוינט".
פרסים ומועמדויות

| שנה | פרס | קטגוריה | מועמדות | תוצאה |
| --- | --- | --- | --- | --- |
| 2004 | פרס איגוד מבקרי הטלוויזיה (אנ') | הישג אישי בדרמה (אנ') | דדווד | זכייה |
| 2005 | פרס גלובוס הזהב | השחקן הטוב ביותר בסדרת דרמה | דדווד | זכייה |
| 2005 | פרס גות'אם (אנ') | האנסמבל הטוב ביותר | Nine Lives | מועמדות |
| 2005 | פרס אמי לבידור בפריים טיים | שחקן ראשי מצטיין בסדרת דרמה | דדווד | מועמדות |
| 2005 | פרס סטלייט | השחקן הטוב ביותר - סדרת דרמה | דדווד | מועמדות |
| 2005 | פרס איגוד מבקרי הטלוויזיה | הישג אישי בדרמה | דדווד | מועמדות |
| 2006 | פרס גילדת שחקני המסך | השחקן הטוב ביותר בסדרת דרמה | דדווד | מועמדות |
| 2007 | פרס גילדת שחקני המסך | אנסמבל השחקנים הטוב ביותר בסדרת דרמה | דדווד | מועמדות |
| 2009 | פרס אנני | פרס אנני לדיבוב הטוב ביותר | קונג פו פנדה | מועמדות |
| 2010 | איגוד מבקרי הקולנוע של סן דייגו (אנ') | צוות השחקנים הטוב ביותר | 44 Inch Chest | זכייה |
| 2010 | פרס סטלייט | השחקן הטוב ביותר - מיני-סדרה או סרט טלוויזיה | עמודי תבל | מועמדות |
| 2011 | פרס גלובוס הזהב | השחקן הטוב ביותר במיני-סדרה או בסרט טלוויזיה | עמודי תבל | מועמדות |
| 2011 | פרס נימפת הזהב (אנ') | השחקן הטוב ביותר במיני-סדרה | עמודי תבל | מועמדות |
| 2011 | פרסי בחירת הנוער | הנבל הטוב ביותר | שודדי הקאריביים: זרמים זרים | מועמדות |
ארוטיאנוס

ארוטיאנוס (Erotianus, ביוונית: Ἐρωτιανός וגם הרודיאנוס, Ἡρωδιανός; המאה ה-1 לספירה) היה מחברו של חיבור ביוונית ששמו "אוסף מילים היפוקרטיות" (Τῶν παρ' Ἱπποκράτει Λέξεων Συναγωγή).
לא בטוח אם הוא היה בעצמו רופא או רק פילולוג, אולם נראה כי הוא כתב (או לפחות התכוון לכתוב) מספר חיבורים אחרים על היפוקרטס, מלבד זה שנשאר בידינו. הוא ככל הנראה חי (כנראה ברומא) בזמן שלטונו של נירון קיסר (54–68 לספירה), מאחר שחיבורו מוקדש לארכיאטר (אנ') (רופא החצר) של נירון, אנדרומכוס (אנ'). החיבור בולט בכך שהוא מכיל את הרשימה המוקדמת ביותר הקיימת של כתבי היפוקרטס, וכוללת את שמותיהם של כמה חיבורים שכבר אבדו, אולם היא חסרה כמה שכיום הם חלק מהקורפוס ההיפוקרטי (אנ'). שאר החיבור כולל מילון מונחים, שבו המילים מסודרות כיום בסדר אלפביתי חלקי, אם כי נראה כי מצב סידור זה אינו הסידור שאומץ על ידי המחבר עצמו.
ארוטיאנוס מזכיר בחיבורו את סלידת היהודים מאכילת חזיר, כאשר הוא מציין שיש המסבירים את מקור "המחלה הקדושה" באמונה טפלה, ו"שהם אומרים שיש לבדוק לאיזה סוג החולה שייך, לצורך כך שאם הוא יהודי עלינו להימנע מלתת לו בשר חזיר".
הערות שוליים

↑  ההגייה ביוונית במלרע (ההטעמה בהברה האחרונה): ארוטיאנוס, הרודיאנוס.
1 2  A Dictionary of Greek and Roman biography and mythology William Smith, Ed. Erotia'nus
↑  מנחם שטרן - Menahem Stern, Greek and Latin Authors on Jews and Judaism, Jerusalem, 1976, Vol. I, LXXI. Erotianus, pp. 445-446
Vocum Hippocraticarum Collectio cum Fragmentis. F33: De Morbo Sacro, p. 108 — Nachmanson, 1918
| --- | --- |
בקרת זהויות :  BIBSYS: 95001494  BNE: XX5326246  BnF: cb15555029p (data)  CANTIC: a11436712  CiNii: DA12620068  GND: 119387751  ICCU: BVEV020754  ISNI: 0000 0000 6148 5436  NKC: uk2017944644  NLG: 18306  NSK: 000705188  NTA: 069923094  SELIBR: 342114  SUDOC: 075883872  VcBA: 495/85188  VIAF: 57423367   WorldCat (עם VIAF): 57423367 
ערך זה הוא קצרמרבנושא אישים. אתם מוזמנים לתרום לוויקיפדיה ו.
ג'יילן דורן

| --- | --- |
אין תמונה חופשית
 לידה:  18 בנובמבר 2003 (בן 21) ניו קאסל, דלאוור, ארצות הברית
 שם מלא:  ג'יילן מונטז דורן
 עמדה:  סנטר
 גובה:  2.08 מטרים
 מספר:  0
 מכללה:  אוניברסיטת ממפיס (2021–2022)
 דראפט:  בחירה מספר 13, 2022 שארלוט הורנטס
 קבוצות כשחקן
 2022–:  דטרויט פיסטונס
 הישגים כשחקן
 חמישיית הרוקיז השנייה של העונה (2023)
 
ג'יילן מונטז דורן (באנגלית: Jalen Montez Duren; נולד ב-18 בנובמבר 2003) הוא כדורסלן אמריקאי המשחק בעמדת הסנטר בדטרויט פיסטונס.
קריירה

בנערותו שיחק דורן גם בייסבול ופוטבול, בטרם החליט להתמקד רק בכדורסל. הוא החליט לשחק עבור קבוצת הכדורסל של אוניברסיטת ממפיס, וב-19 בנובמבר 2021 קלע 19 נקודות, אסף 19 ריבאונדים וחסם חמש זריקות בניצחון 74–62 על מערב קנטאקי. בשנתו היחידה באוניברסיטה העמיד ממוצעים של 12 נקודות, 8.1 ריבאונדים ו-2.1 חסימות למשחק. ב-18 באפריל 2022 הכריז על מועמדותו לדראפט 2022 ב-NBA.
קריירה מקצוענית

בדראפט נבחר דורן בבחירה ה-13 על ידי שארלוט הורנטס, אך הועבר בטרייד לניו יורק ניקס ולאחר מכן לדטרויט פיסטונס. הוא הצטרף לסגל הפיסטונס לליגת הקיץ של ה-NBA, ובהופעת הבכורה שלו בטורניר קלע תשע נקודות בניצחון 81–78 על פורטלנד טרייל בלייזרס. ב-7 ביולי 2022 חתם על חוזה רוקי בקבוצה.
סטטיסטיקות הקריירה > בעונה הסדירה של ה-NBA

| עונה | קבוצה | משחקים | חמישייה | דקות |  % מהשדה |  % משלוש |  % מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2022/2023 | דטרויט | 67 | 31 | 24.9 | 0.648 | 0.000 | 0.611 | 8.9 | 1.1 | 0.7 | 0.9 | 9.1 |
| 2022/2023 | דטרויט | 61 | 60 | 29.1 | 0.619 | 0.000 | 0.790 | 11.6 | 2.4 | 0.5 | 0.8 | 13.8 |
| קריירה |  | 128 | 91 | 26.9 | 0.631 | 0.000 | 0.707 | 10.2 | 1.7 | 0.6 | 0.8 | 11.4 |
הערות שוליים

↑  Adam Zagoria, If The NBA Abandons One-And-Done In 2022, Remember The Names Emoni Bates And Jalen Duren, Forbes (באנגלית)
↑  Alexander Martin, Getting to know five-star Roman Catholic sophomore center Jalen Duren, The News-Press (באנגלית אמריקאית)
↑  Eric Hampford, MADE Hoops Alumni Series: The Rise Of Jalen Duren Began With The Winter Circuit, MADE Hoops, ‏2018-08-30 (באנגלית אמריקאית)
↑  Rich Flanagan-Photos: Liam Turnbach, BOYS’ BASKETBALL: Jalen Duren Stands Tall as Roman Handles La Salle to Take First Place in Philadelphia Catholic League, Philadelphia Sports Digest, ‏2019-02-03 (באנגלית אמריקאית)
↑  Arch Kives, The recruitment of Philadelphia basketball Phenom Jalen Duren, phillysportsnetwork.com, ‏2020-12-14 (באנגלית אמריקאית)
↑  Phil Anastasia, Roman Catholic star Jalen Duren transfers to Montverde Academy in Florida, https://www.inquirer.com (באנגלית)
↑  Roman big man Duren’s buzzer-beating putback quiets Bonner-Prendie, Delco Times, ‏2020-02-14 (באנגלית אמריקאית)
↑  Andrew Robinson, Duren's defense helps Roman Catholic overcome Pennridge's heart in PIAA-6A 2nd round, PA Prep Live, ‏2020-03-12 (באנגלית אמריקאית)
↑  Jalen Duren named 2020-21 MaxPreps Florida High School Basketball Player of the Year - MaxPreps, MaxPreps.com, ‏2021-03-11 (באנגלית)
↑  Wilton Jackson, Top Basketball Prospect Jalen Duren Commits to Memphis, Sports Illustrated (באנגלית אמריקאית)
↑  jdgrobeck, Jalen Duren's Stock Is High, But His Ceiling Is Even Higher, FanBuzz - Sports News - NFL | NCAA | NBA | WWE, ‏2020-08-10 (באנגלית אמריקאית)
↑  Elite sophomore Jalen Duren focused on what he can control, sports.yahoo.com (באנגלית אמריקאית)
↑  Corey Sharp, Recruiting Roundup: Jalen Duren may be NBA-ready, and Carnell Davis eyes Penn State, https://www.inquirer.com (באנגלית)
↑  Western Kentucky vs. Memphis - Game Recap - November 19, 2021 - ESPN, ESPN.com (באנגלית)
↑  American Athletic Conference Announces Men’s Basketball Honors, theamerican.org (באנגלית)
↑  Jason Munz, Memphis basketball pushes Gonzaga to brink but falls short in NCAA Tournament, The Commercial Appeal (באנגלית אמריקאית)
↑  Freshman Duren to leave Memphis for NBA draft, ESPN.com, ‏2022-04-18 (באנגלית)
↑  Busy Hornets select Williams, trade Duren in NBA draft, AP NEWS, ‏2022-06-24 (באנגלית)
↑  Detroit Pistons fans welcome Jaden Ivey and Jalen Duren during the Little Caesars Arena draft night party￼, www.nba.com (באנגלית)
↑  Detroit Pistons 2022 NBA2K23 Summer League Roster | NBA.com, www.nba.com
↑  Portland Trail Blazers vs Detroit Pistons Jul 8, 2022 Box Scores | NBA.com, www.nba.com
↑  Pistons sign first-round pick Jalen Duren to rookie contract, The Rookie Wire, ‏2022-07-07 (באנגלית אמריקאית)
אמדו במבה

השייח' אמדו במבה
השייח' אמדו במבה (אנגלית: Cheikh Amadou Bamba, ערבית: أحمد بن محمد بن حبيب الله אחמד אבן מוחמד אבן חביב אללה) היה מנהיג דתי סופי (Sufi) בסנגל וחי בין השנים 1850–1927 תחת השלטון הקולוניאלי הצרפתי. הוא נולד בכפר בשם מבקה (Mbacké) הממוקם מזרחית לעיר דקר, בירתה של סנגל. השייח' אמדו במבה היה מנהיג דתי, משורר ומייסד המסדר המורידי במדינה, אשר ניהל מאבק לא-אלים נגד השלטון הקולוניאלי הצרפתי (The Muridiyya).
ייסוד המורידיה

השייח' אמדו במבה ייסד את המסדר המורידי בשנת 1883 בעיר טובה, כ-100 ק"מ מזרחית לעיר דקר. המסדר המורידי הוא מסדר בזרם הסופי באסלאם הנפוץ בעיקר בסנגל ובגמביה. בראשית שנות השמונים של המאה ה-19 התיישבו במבה ומאמיניו בכפר שהפך בתוך כעשור לעיר. במבה נולד בשנת 1850 למשפחה מיוחסת בעלת מסורת ארוכת שנים של לימודים אסלאמיים. מגיל צעיר הוא בלט כמנהיג דתי כריזמטי ובטרם מלאו לו עשרים שנה ייסד את מסדר המורידיה. כיום המסדר הוא החזק ביותר מבחינה כלכלית ופוליטית בסנגל.
משנתו של השייח' אמדו במבה כללה דגש על שני ערכים עיקריים - פציפיזם וערך העבודה. במבה הוביל את המאבק בקולוניאליזם בארצו כמאבק לא-אלים. המאבק הפנימי-רוחני עומד בבסיס אמונתם של המאמינים הסופיים ובא לידי ביטוי במישור הפוליטי בכך שבתקופת השפעתו של במבה התנגדות אלימה בסנגל הייתה כמעט בלתי אפשרית. במבה כינה את המאבק הרוחני שניהל בקולוניאליזם הצרפתי והשפעותיו התרבותיות "הג'יהאד הגדול". כלומר, מאבק זה כלל לימוד ויראת אלוהים, ושלל את ההתנגדות האלימה באמצעות כלי נשק. על פי השקפתו של במבה, העבודה הפיזית שווה בערכה הרוחני לתפילה. מקורו של הערך המיוחס לעבודה אינו העושר או התועלת שמגיעה מפירות העבודה. העבודה עצמה היא זו שמאפשרת למאמינים המורידים להביע את הרעיון הסופי הנשגב של האהבה, המסירות והכניעה לאל.
גלות ושיבה

ראשית גיבוש קהל מאמיניו התרחש על רקע הכיבוש הקולוניאלי הצרפתי בסנגל. בעקבות התנגדותו לשלטון הזר, במבה הוגלה מסנגל פעמיים לתקופות ממושכות. הגלות הראשונה הייתה בין השנים 1895–1902 לגבון, והגלות השנייה התרחשה בין השנים 1903–1907 ובה הוגלה למאוריטניה. הגלייתו של המנהיג הנערץ תרמה לביסוס כוחו והעניקה לאמונה בו מעין נופך מיסטי. סיפורי אגדות שונים מתקופות אלו הוסיפו למעמדו ותרמו לכך שלאחר הגלות הראשונה הוא חזר לטובה כקדוש.
לאחר שובו מן הגלות התמקד במבה במימד התאולוגי של הסופיות. מאמיניו הרבים הפיצו את המסר של המסדר בקרב קהלים רחבים ובנו את התשתית הארגונית והכלכלית של המסדר. הייחוד של הזרם הסופי באסלאם הוא בכך שהוא מאפשר שילוב אלמנטים אפריקאיים במסגרת האמונה המוסלמית. היכולת להכיל אמונות ומנהגים מקומיים שהאורתודוקסיה המוסלמית שללה, משום שראתה בהם שריד למנהגים טרום אסלאמיים, היא אחת הסיבות המרכזיות להתפשטותה של האמונה הסופית באפריקה.